**NOTĂ DE FUNDAMENTARE**

|  |
| --- |
| **Secțiunea 1: Titlul proiectului de act normativ** |
| **ORDONANȚĂ DE URGENȚĂ****pentru reglementarea controlului ex ante efectuat de către autoritățile de management asupra achizițiilor publice/sectoriale aferente contractelor sau acordurilor cu finanțare europeană,** **precum și pentru modificarea și completarea unui act normativ** |
| **Secțiunea a 2-a: Motivul emiterii actului normativ** |
| 1. Descrierea situației actuale |  Modificările aduse de Ordonanța de urgență a Guvernului nr. 114/2018 privind instituirea unor măsuri în domeniul investițiilor publice și a unor măsuri fiscal-bugetare, modificarea și completarea unor acte normative și prorogarea unor termene cu privire la Ordonanța de urgență a Guvernului nr. 98/2017 privind funcția de control ex ante al procesului de atribuire a contractelor/acordurilor-cadru de achiziție publică, a contractelor/acordurilor-cadru sectoriale și a contractelor de concesiune de lucrări și concesiune de servicii, cu modificările și completările ulterioare, au fost aprobate pentru a asigura o abordare unitară a controlului realizat asupra achizițiilor publice/sectoriale pe tot ciclul de viață al proiectelor finanțate din fonduri europene și pentru a preveni eventuale corecții financiare aplicate beneficiarilor. De-a lungul timpului, exercitarea controlului asupra achizițiilor finanțate din fonduri europene a suferit numeroase modificări în funcție de problemele semnalate. Formula de control a fost adaptată pornind de la provocările cu care s-au confruntat beneficiarii proiectelor finanțate din fonduri europene. S-a demonstrat că nu sunt suficiente verificările prevăzute la *art.125 alin.(4) din Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului*, care pot duce la stabilirea și aplicarea de corecții financiare. Astfel, s-a avansat ideea introducerii unui control ex ante, cu rol de prevenție.Într-o primă etapă, controlul ex ante a fost exercitat de structura centrală specializată în domeniul achizițiilor publice, respectiv Autoritatea Națională pentru Reglementarea și Monitorizarea Achizițiilor Publice, reorganizată sub denumirea de Agenția Națională pentru Achiziții Publice (ANAP).S-a decis perfecționarea controlului deoarece s-a identificat o insuficientă coordonare între controlul ex ante și verificările prevăzute la art.125 alin.(4) din Regulamentul (UE) nr. 1303/2013, primul fiind exercitat de către ANAP și al doilea de către Autoritățile de Management. În acest sistem dual, AM-urile au reluat în totalitate controlul efectuat de către ANAP, conform procedurilor operaționale în vigoare. Chiar dacă a existat o bună colaborare interinstituțională, sunt două structuri diferite și s-au înregistrat interpretări neunitare. Prezenta ordonanță de urgență asigură unitatea controlului ex ante asupra proceselor de achiziții publice și, implicit, sprijină gestionarea atentă a fondurilor europene, cu aplicarea principiului separării funcțiilor. Utilizarea fondurilor europene nu se poate realiza decât cu asigurarea unui sistem de management și control complet (ex ante și ex post). Trecerea controlului de la ANAP la autoritățile de management nu trebuie să permită înregistrarea de abateri de la legalitatea, regularitatea și conformitatea modului în care se utilizează fondurile europene și/sau a fondurilor publice naționale. Excepția introdusă la art.5 alin. (2) din OUG nr.98/2017 nu trebuie să conducă la eliminarea funcției de prevenție, deoarece în caz contrar există premisele aplicării unor corecții financiare care puteau fi evitate.Prezenta ordonanță de urgență reglementează deci continuitatea unor măsuri de sprijin pentru buna gestionare financiară a fondurilor europene pentru beneficiari prin preluarea unor măsuri de prevenire a apariției neregulilor în domeniul achizițiilor publice/sectoriale.Controlul ex ante cuprinde aceste activități de prevenire a neregulilor ce pot să apară în obținerea și utilizarea fondurilor europene și/sau a fondurilor publice naționale aferente acestora. În felul acesta este evitată activitatea îndelungată de recuperare a creanțelor bugetare rezultate din nereguli.Este necesară reducerea birocrației prin mutarea integrală a controlului ex ante la nivelul autorităților de management și asigurarea unui control coerent pentru beneficiari. Preluarea controlului ex-ante de către AM–uri asupra procedurilor de achiziție publică/sectoriale aferente contractelor sau acordurilor cu finanţare europeană are drept scop îndrumarea beneficiarului, care trebuie să fie constantă, coerentă și rapidă. |
| 11 În cazul proiectelor de acte normative care transpun legislaţie comunitară sau creează cadrul pentru aplicarea directă a acesteia. | Proiectul de act normativ nu se referă la acest subiect. |
| 2. Schimbări preconizate | Prezentul proiect de ordonanță de urgență reglementează activitățile de control ex ante efectuate de autoritățile de management, prin eșantion, asupra achizițiilor publice finanțate din fonduri europene și/sau fonduri publice naționale aferente acestora. Proiectul definește sfera de reglementare a controlului ex ante care este realizat de către autoritățile de management. Controlul ex ante se va realiza pentru 15% din totalul proceselor de atribuire inițiate în conformitate cu prevederile legislației în domeniul achizițiilor publice/sectoriale de către beneficiarii unui program operațional într-un an calendaristic. Eșantionul va include acele proceduri aferente contractelor/acordurilor-cadru ce se încadrează în categoriile cu riscul cel mai mare.Sfera de aplicabilitate a prezentei ordonanțe de urgență se referă la programele finanțate din fondurile europene structurale și de investiții 2014 - 2020, respectiv Fondul European de Dezvoltare Regională, Fondul Social European, Fondul de coeziune, precum și pentru Fondul European pentru cele mai Defavorizate Persoane.Dispozițiile prezentei ordonanțe de urgență nu se aplică pentru Programele de Cooperare Teritorială Europeană, Fondul pentru Azil Migrație și Integrare, Fondul pentru Securitate Internă și Fondul european pentru pescuit și afaceri maritime, pentru mecanismele financiare SEE, norvegian, Programul de Cooperare Elvețian – Român și fondurile aferente politicii agricole comune 2014-2020.Referitor la excepțiile cuprinse în sfera de aplicare a controlului ex ante se impun următoarele precizări:Controlul achizițiilor din cadrul ordinelor/ contractelor/ acordurilor cu finanţare europeană din programele și fondurile gestionate de către Ministerul Afacerilor Interne în calitate de autoritate responsabilă/autoritate de management/operator de program, sau echivalent se va realiza de către ANAP, potrivit prevederilor legale și de structurile interne specializate, cu responsabilități și atribuții specifice, într-un cadru legal bine definit (adresa MAI nr. 333616/2019).Controlul ex ante al achizițiilor din cadrul Fondului european pentru pescuit și afaceri maritime, pentru care Ministerul Agriculturii și Dezvoltării Rurale îndeplinește rolul de autoritate de management se va realiza de către ANAP, potrivit prevederilor legale, deoarece AM POPAM nu are resursele necesare pentru efectuarea acestor verificări (adresa MADR nr. 344933/2019). Referitor la proiectele finanțate din fonduri europene aferente Programelor de cooperare teritorială europeană, precizăm că specificul acestor fonduri presupune asigurarea unui tratament egal pentru partenerii străini din Serbia, Bulgaria, Ungaria, Grecia, Turcia, Ucraina, Republica Moldova, Georgia, Armenia.Totodată, în ceea ce privește Programele de Cooperare Teritorială Europeană, finanțate din FEDR și IPA, precizăm că acestora li se aplică suplimentar față de Regulamentul 1303/2013 și Regulamentul (UE) nr. 1299/2013 al Parlamentului European și al Consiliului din 17 decembrie 2013 privind dispoziții specifice pentru sprijinul din partea Fondului european de dezvoltare regională pentru obiectivul de cooperare teritorială europeană, care prevede la art. 25 alin (4) următoarele: (4) În cazul în care autoritatea de management nu efectuează verificări în temeiul articolului 125 alineatul (4) litera (a) din Regulamentul (UE) nr. 1303/2013 în întreaga zonă vizată de program, sau în cazul în care verificările nu sunt efectuate de autoritatea de management sau sub supravegherea acesteia pentru acele state membre și țări terțe sau teritorii din care există membri care participă în GECT în conformitate cu alineatul (3), fiecare stat membru sau, în cazul în care a acceptat invitația de a participa la programul de cooperare, fiecare țară terță sau teritoriu desemnează organismul sau persoana responsabilă pentru efectuarea unor astfel de verificări în raport cu beneficiarii pe teritoriul său („controlor(i)”).Pentru programele de cooperare teritorială europeană finanțate din ENI, se aplică dispozițiile Regulamentului nr. 897/2014 de stabilire a unor dispoziții specifice privind punerea în aplicare a programelor de cooperare transfrontalieră finanțate în temeiul Regulamentului (UE) nr. 232/2014 al Parlamentului European și al Consiliului de instituire a unui instrument european de vecinătate, care prevede la art. 26 (5) (a) că […] autoritatea de management verifică dacă serviciile, bunurile sau lucrările au fost executate, livrate și/sau instalate, dacă cheltuielile declarate de beneficiari au fost plătite de aceștia și dacă acest program respectă legislația aplicabilă, normele și condițiile de acordare a sprijinului pentru proiecte. Conform art. 32, cheltuielile declarate de beneficiar în sprijinul unei cereri de plată sunt examinate de un auditor sau de un funcționar public competent care este independent de beneficiar. Auditorul sau funcționarul public competent examinează dacă costurile declarate de beneficiar și veniturile proiectului sunt reale, dacă acestea sunt înregistrate cu exactitate și dacă sunt eligibile conform dispozițiilor contractului. Prin urmare, se poate constata că primul nivel de verificare asumat de Autoritățile de Management/Autoritățile Naționale prin descrierile de management de sistem conform prevederilor regulamentelor menționate, este un control ex-post, controlorii astfel desemnați fiind responsabili de „verificarea cheltuielilor fiecărui beneficiar care participa la o operațiune”. Mai mult, preluarea controlului ex ante ar afecta fluxul intern creat în baza acestor prevederi europene.Sistemele de management și control pentru mecanismele financiare SEE și norvegian și programul de cooperare elvețiano-român, au fost stabilite potrivit reglementărilor și cerințelor aplicabile, cu responsabilități și atribuții specifice și structuri de personal reduse (în acord cu dimensiunea fondurilor) și nu prevăd entitatea „autoritate de management”. Astfel, în cazul acestor fonduri, nu este oportună aplicarea unor prevederi legislative ce reglementează controlul achizițiilor publice pentru fondurile structurale și de investiții. Mai mult, condiționalitățile din acordurile de program încheiate cu statele donatoare prevăd realizarea controlului ex-ante de către o entitate independentă, în conformitate cu prevederile legislației naționale privind achizițiile publice, condiție ce poate fi respectată prin menținerea acestui tip de control în sfera ANAP, cu respectarea legislației aplicabile achizițiilor publice.Pentru Programul de Cooperare Elvețiano – Român, 2019 este ultimul an de implementare, astfel încât modificarea sistemului de control nu este oportună sau necesară. Totodată, având în vedere dimensiunea redusă a acestor fonduri (în comparație cu fondurilor structurale și de investiții), numărul de documentații aferente acestora nu este de natură să genereze blocaje sau întârzieri la nivelul ANAP.Verificarea achiziției se va realiza pentru beneficiarii cu rol de autoritate/entitate contractantă. În cazul proiectelor implementate în parteneriat, liderul de parteneriat și partenerii acestuia sunt considerați beneficiari în înțelesul prezentei ordonanțe de urgență.Prin reglementările propuse se are în vedere:- acordarea de sprijin ex ante pentru beneficiari în inițierea achiziției din partea autorităților de management; - corelarea proiectului cu finanțare europeană cu achiziția aferentă;- reducerea birocrației prin preluarea controlului ex ante la nivelul autorităților de management și asigurarea unui control coerent pentru beneficiari;- crearea premiselor pentru diminuarea corecțiilor financiare aplicate;- detalierea mecanismului efectiv de verificare. Proiectul reglementează descrierea mecanismului de control, respectiv:Beneficiarul va transmite documentele necesare pentru inițierea achiziției în SEAP, iar sistemul va direcționa documentele către autoritățile de management. Acestea vor alege, pe bază de eșantion, acele achiziții care vor face obiectul verificărilor. Achizițiile selecționate vor fi verificate ex ante iar celelalte achiziții inițiate se vor publica în SEAP. Prevederile art.125 alin. (4) din Regulamentul (UE) nr. 1303/2013 al Parlamentului European și al Consiliului instituie obligația autorității de management de a asigura o gestionare responsabilă a programului operațional, în conformitate cu principiul bunei gestiuni financiare. Autoritățile de management efectuează verificări administrative referitoare la fiecare cerere de rambursare a beneficiarilor, verificări care din perspectiva achizițiilor au un caracter ex post.Prevederile art. 4 alin. (4) din proiectul de referință precizează faptul că procedurile de achiziții care nu sunt verificate ex ante și, respectiv, etapele de achiziție care nu sunt incluse în verificarea ex ante (evaluarea ofertelor) fac obiectul verificărilor ex post. Altfel spun, ceea ce este verificat ex ante nu se mai verifică ex post pentru a asigura predictibilitatea controlului ex ante. Se reglementează procedura de emitere a avizului conform de către autoritățile de management, termenele de emitere a acestuia, precum și procedura de conciliere între autoritatea de management și autoritățile/entitățile contractante.Proiectul reglementează situația corecțiilor financiare aplicate de către autoritatea de management după finalizarea achiziției:* în situația în care beneficiarul a derulat și finalizat procedura de atribuire fără a remedia abaterile din avizul condiționat,
* în situația în care corecțiile financiare sunt aplicate ca urmare a unor abateri remediate după primirea avizului condiționat,
* în situația în care corecțiile financiare sunt aplicate cu privire la aspecte care nu au fost identificate în controlul ex ante.

Referitor la sfera de suportare a corecțiilor financiare de la bugetul de stat vor fi incluse numai acele corecții datorate schimbărilor legislative, precum și diferitelor interpretări ale acestora între momentul efectuării controlului ex ante și cel ex post (ex. aparitia legislației terțiare emise de autoritatea cu rol de reglementare în domeniul achizitiei publice poate fi interpretată în alt sens raportat la legislația primară/secundară națională) și se pot afla în sarcina autorităților/entităților contractante, însă nu din culpa acestora.Aplicarea unor astfel de corecții ar pune autoritatea de management în situația de a invoca, în eventualitatea unui litigiu cu beneficiarul proiectului, de a invoca propria culpa în apărare, ceea ce ar conduce la încălcarea principiilor de drept. Litigiul poate genera astfel o grevare mai mare a bugetului de stat, pe lângă suportarea principalului (corecțiile financiare) și a cheltuielilor suplimentare (penalități, dobânzi, cheltuieli de judecată).Având în vedere modificările Ordonanței de urgență a Guvernului nr.98/2017, instituite prin Ordonanța de urgență a Guvernului nr.114/2018 la nivelul normei primare prin care este reglementat controlul ex ante al procedurilor de achiziție publică/sectorială, este necesară stabilirea și detalierea cadrului legislativ aplicabil măsurii, în vederea îndepinirii funcțiilor autorităților de management de gestiune financiară și control al programului operațional.Se creează premisele pentru diminuarea numărului corecțiilor financiare imputabile autorităților/entităților contractante, beneficiari ai fondurilor europene, luând în considerare faptul că, deși pentru perioada de programare 2007-2013 verificările ex ante pentru procedurile de atribuire derulate de beneficiarii de fonduri europene au fost realizate de către Agenția Națională pentru Achiziții Publice, autoritățile de management au reperformat ex post aceste verificări, ceea ce a relevat disfuncționalități în sistemul de management și control al fondurilor europene.Controlul ex ante, astfel cum este reglementat prin prezentul proiect, instituie măsura verificării sumelor ce vor fi angajate din bugetul de stat, care ulterior fac obiectul unor declarații de cheltuieli transmise Comisiei Europene.De asemenea, controlul ex ante se va efectua și asupra modificărilor contractuale.Sfera de verificare a modificărilor contractuale, astfel cum este aceasta definită la art. 4 alin. (2) din proiect nu include toate tipurile de modificări care pot interveni pe parcursul implementării unui contract de achiziție. Sunt excluse în special acele modificări cu caracter de regularitate care rezultă din aplicarea unor clauze contractuale care sunt cuprinse în contract sau modificările nesubstanțiale care nu afectează caracterul general al contractului.Dacă aceste modificări ar intra în sfera de verificare s-ar împiedica derularea în bune condiții a contractelor, cu posibilitatea apariției unor eventuale blocaje.De aceea în cazul achizițiilor publice sunt incluse la art. 4 alin. (2) numai acele modificări reglementate de art.221 alin. (1) lit. b)- d) pct. (ii) și pct. (iii) și modificările substanțiale de la art. 221 alin. (7) din Legea nr.98/2016, cu modificările și completările ulterioare.Nu sunt incluse:- cele generate de “clauze de revizuire clare, precise și fără echivoc” - art.221 alin. (1) lit. a), - cele care nu sunt substanțiale - art.221 alin. (1) lit. e),- cele care au valori reduse art.221 alin. (1) lit. f).În cazul achizițiilor sectoriale sunt incluse la art. 4 alin. (2) numai acele modificări reglementate de art. 235, 237, 238 și 240 alin. (1) lit. b) din Legea nr. 99/2016 privind achizițiile sectoriale, cu modificările și completările ulterioare, respectiv suplimentarea de produse, servicii și lucrări, circumstanțele imprevizibile și înlocuirea contractantului care nu rezultă din tr-o clauză prestabilită.Nu sunt incluse:- cele generate de “clauze de revizuire clare, precise și fără echivoc” - art.236, - cele care au clauză de înlocuire a contractantului - art. 240 alin. (1) lit. a), - cele care nu sunt substanțiale art.240 alin. (2) și alin. (3),-cele cu valori reduse de la art.241. |
| 3. Alte informaţii | Adoptarea în regim de urgență a acestui act normativ se impune date fiind următoarele argumente:Având în vedere necesitatea prevenirii blocajelor în inițierea procedurilor de achiziții publice/sectoriale finanțate din fonduri europene se impune adoptarea unor măsuri urgente pentru reglementarea controlului ex ante preluat de autoritățile de managment de la ANAP. Reglementarea acestui control este necesară și pentru realizarea eșantionării în funcție de gradul de risc, specific fiecărui program operațional finanțat din fonduri europene.Ținând cont de gradul redus de însușire din partea autorităţilor contractante a noilor elemente componente ale controlului ex ante al ANAP, introduse în luna decembrie 2018, prin Ordonanţa de urgenţă a Guvernului nr. 114/2018 privind instituirea unor măsuri în domeniul investiţiilor publice şi a unor măsuri fiscal-bugetare, modificarea şi completarea unor acte normative şi prorogarea unor termene, este necesară luarea unor măsuri de natură să eficientizeze fluxul operaţional în procesul de achiziţii publice cu finanțare europeană.Având în vedere modificările intervenite asupra Ordonanţei de urgenţă a Guvernului nr. 98/2017 privind funcţia de control ex ante al procesului de atribuire a contractelor/acordurilor-cadru de achiziţie publică, a contractelor/acordurilor-cadru sectoriale şi a contractelor de concesiune de lucrări şi concesiune de servicii, aprobată prin Legea nr. 186/2018, cu modificările şi completările ulterioare, care au introdus controlul “la solicitare”, control care nu permite crearea unui eșantion relevant, apare ca necesară remedierea acestui fapt, în caz contrar generându-se o eroare a sistemului de management și control.  Luând în considerare importanţa deosebită a fondurilor structurale în ansamblul economiei naţionale, precum şi efectele negative asupra potenţialului de dezvoltare a economiei naţionale generate de un nivel redus al absorbţiei fondurilor structurale este necesară corelarea verificărilor ex ante cu verificările ex post deja existente la nivelul autorităților de management, realizate potrivit prevederilor art. 125 din Regulamentul (UE) nr. 1.303/2013 al Parlamentului European şi al Consiliului din 17 decembrie 2013 de stabilire a unor dispoziţii comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală şi Fondul european pentru pescuit şi afaceri maritime, precum şi de stabilire a unor dispoziţii generale privind Fondul european de dezvoltare regională, Fondul social european, Fondul de coeziune şi Fondul european pentru pescuit şi afaceri maritime şi de abrogare a Regulamentului (CE) nr. 1.083/2006 al Consiliului.  Menționăm că absorbţia fondurilor structurale reprezintă un interes public prioritar, dată fiind importanţa acestora în ansamblul economiei naţionale şi efectele absorbţiei fondurilor structurale asupra potenţialului de dezvoltare a economiei naţionale, iar neadoptarea măsurilor prevăzute prin prezenta ordonanţă de urgenţă va genera efecte negative concretizate în riscul diminuării gradului de cheltuire a fondurilor europene, consecinţa cea mai gravă în acest caz reprezentând-o amânarea/întârzierea implementării unor proiecte de investiţii majore, cu impact social şi economic la nivel naţional sau local.  |

|  |
| --- |
| **Secţiunea a 3-a: Impactul socio-economic al proiectului de act normativ** |
| 1. Impactul macroeconomic |  Proiectul de act normativ nu are impact la nivel macroeconomic.  |
| 11.Impactul asupra mediului concurenţial şi domeniului ajutoarelor de stat |  Proiectul de act normativ nu se referă la acest subiect. |
| 2. Impactul asupra mediului de afaceri |  Proiectul de act normativ nu se referă la acest subiect. |
| 21 Impactul asupra sarcinilor administrative |  Proiectul de act normativ nu se referă la acest subiect. |
| 22 Impactul asupra întreprinderilor mici şi mijlocii |  Proiectul de act normativ nu se referă la acest subiect. |
| 3. Impactul social |  Proiectul de act normativ nu se referă la acest subiect. |
| 4. Impactul asupra mediului  |  Proiectul de act normativ nu se referă la acest subiect. |
| 5. Alte informaţii |  Nu au fost identificate. |
| **Secțiunea a 4-a: Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)**Proiectul de act normativ nu are impact asupra bugetului general consolidat |
| - mii lei - |
| Indicatori | Anulcurent | Următorii4 ani | Mediape 5 ani |
| 1 | 2 | 3 | 4 | 5 | 6 | 7 |
|  | 2019 | 2020 | 2021 | 2022 | 2023 |  |
| Modificări ale veniturilor bugetare, plus/ minus, din care:1. buget de stat, din acesta:
2. impozit pe profit
3. impozit pe venit
4. bugete locale:
5. impozit pe profit
6. bugetul asigurărilor sociale de stat:
7. contribuții de asigurări
 | Proiectul de act normativ nu se referă la acest subiect. |
| 2. Modificări ale cheltuielilor bugetare plus/ minus, din care:1. buget de stat
	1. credit extern
	2. surse proprii
 | Proiectul de act normativ nu se referă la acest subiect. |
| 3. Impact financiar, plus/minus, din care:1. buget de stat
2. bugete locale
 | Proiectul de act normativ nu se referă la acest subiect. |
| 4. Propuneri pentru acoperirea creşterii cheltuielilor bugetare | Proiectul de act normativ nu se referă la acest subiect. |
| 5. Propuneri pentru a compensa reducerea veniturilor bugetare | Proiectul de act normativ nu se referă la acest subiect. |
| 6. Calcule detaliate privind fundamentarea modificărilor veniturilor şi/sau cheltuielilor bugetare | Proiectul de act normativ nu se referă la acest subiect. |
| 7. Alte informaţii | Nu au fost identificate. |
| **Secțiunea a 5-a: Efectele proiectului de act normativ asupra legislaţiei în vigoare** |
| 1.Măsuri normative necesare pentru aplicarea prevederilor proiectului de act normativ: a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ; b) acte normative ce urmează a fi elaborate în vederea implementării noilor dispoziţii | b) Ministerul Fondurilor Europene elaborează normele metodologice de aplicare, care cuprind si metodologia de selecție prevăzută la art.4, care se aprobă prin ordin al ministrului fondurilor europene și al viceprim – ministrului, ministrul dezvoltării regionale și administrației publice și care se publică în Monitorul Oficial al României, Partea I. |
| 11 Compatibilitatea proiectului de act normativ cu legislația în domeniul achizițiilor publice:a) impact legislativ - prevederi de modificare și completare a cadrului normativ în domeniul achizițiilor publice, prevederi derogatorii; b) norme cu impact la nivel operațional/tehnic - sisteme electronice utilizate în desfășurarea procedurilor de achiziție publică, unități centralizate de achiziții publice, structură organizatorică internă a autorităților contractante. |  Proiectul de act normativ reglementează control ex ante asupra proceselor de achiziții publice/sectoriale, fără a modifica și/sau completa cadrul normativ în domeniul achizițiilor. Actul normativ are impact asupra cadrului operațional de realizare a funcției de control ex ante care se transferă de la nivelul ANAP la nivelul autorităților de management. |
| 2. Compatibilitatea proiectului de act normativ cu legislaţia comunitară în materie |  Proiectul de act normativ nu se referă la acest subiect. |
| 3. Măsuri normative necesare aplicării directe a actelor normative comunitare |  Proiectul de act normativ nu se referă la acest subiect. |
| 4. Hotărâri ale Curţii Europene de Justiţie a Uniunii Europene |  Proiectul de act normativ nu se referă la acest subiect. |
| 5. Alte acte normative şi/sau documente internaţionale din care decurg angajamente |  Proiectul de act normativ nu se referă la acest subiect.  |
| 6. Alte informaţii |  Nu au fost identificate. |
| **Secțiunea a 6-a: Consultările efectuate în vederea elaborării proiectului de act normativ** |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate |  Proiectul de act normativ nu se referă la acest subiect. |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ |  Proiectul de act normativ nu se referă la acest subiect. |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative |  Proiectul de act normativ nu se referă la acest subiect. |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente |  Acest proiect nu este supus consultărilor comisiilor interministeriale. |
| 5. Informaţii privind avizarea către:a) Consiliul Legislativb) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de Conturi |  Pentru prezentul proiect de act normativ au fost obținute următoarele avize:- Curtea de Conturi; - Consiliul Legislativ. |
| 6. Alte informaţii |  Nu au fost identificate. |
| **Secțiunea a 7-a: Activităţi de informare publică privind elaborarea şi implementarea proiectului de act normativ** |
| 1. Informarea societății civile cu privire la necesitatea elaborării proiectului de act normativ |  Proiectul de act normativ respectă prevederile din Legea nr. 52/2003 privind transparența decizională în administrația publică, republicată. |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice |  Proiectul de act normativ nu se referă la acest subiect. |
| 3. Alte informaţii |  Nu au fost identificate. |
| **Secțiunea a 8-a: Măsuri de implementare** |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente |  Proiectul de act normativ nu se referă la acest subiect. |
| 2. Alte informaţii |  Nu au fost identificate. |

Pentru considerentele de mai sus, am elaborat proiectul de **Ordonanță de urgență a Guvernului pentru reglementarea controlului ex ante efectuat de către autoritățile de management asupra achizițiilor publice/sectoriale aferente contractelor sau acordurilor cu finanțare europeană, precum și pentru modificarea și completarea unui act normativ** care în forma prezentată a fost avizat de către ministerele interesate și de către Consiliul Legislativ și pe care îl supunem spre adoptare.

|  |  |
| --- | --- |
| **MINISTRUL FONDURILOR EUROPENE** **Rovana PLUMB** | **MINISTRUL FINANȚELOR PUBLICE****Eugen Orlando TEODOROVICI** |
| **VICEPRIM-MINISTRU, MINISTRUL DEZVOLTĂRII** **REGIONALE ȘI ADMINISTRAȚIEI PUBLICE,****INTERIMAR****Eugen Orlando TEODOROVICI** | **PREȘEDINTELE,****AGENȚIA NAȚIONALĂ PENTRU ACHIZIȚII PUBLICE****Bogdan PUȘCAȘ** |

**AVIZĂM FAVORABIL:**

|  |  |
| --- | --- |
| **MINISTRUL ADMINISTRAȚIEI ȘI INTERNELOR****Carmen Daniela DAN** | **MINISTRUL AGRICULTURII ȘI DEZVOLTĂRII RURALE****Petre DAEA** |

**MINISTRUL JUSTIȚIEI**

**Tudorel TOADER**